મંત્ર જપ કે મંત્ર ધ્યાન જયારે સજાગતાથી કરવામાં આવે છે ત્યારે તે તમારી ચેતનાને બ્રહ્માંડની ચેતના સાથે એકરૂપ કરી દેતું હોય છે. મંત્રોથી ઉત્પન્ન થતો ધ્વની તમારી છુપી ઉર્જાને જાગૃત કરે છે જે તમારી સાથે અનેક જન્મોથી રહેલી હોય છે. જો આ બધું મુંઝવી નાંખે એવું લાગતું હોય તો, હું તમને કહું છું કે કોઈ પણ મંત્રનો જપ રોજની ૨૦ મિનીટ સુધી ત્રણ અઠવાડિયા સુધી કરો અને જાતે તપાસી જુઓ કે તમને આંતરિક રીતે કેવું લાગે છે. આત્મવિશ્વાસમાં વધારો, સારી અંત:સ્ફૂરણા, અને ઉચ્ચ સજાગતા એ જાગૃતપણે થતા મંત્રજપની આડપેદાશો છે. એક તીક્ષ્ણ અંત:સ્ફૂરણા, એ આધ્યાત્મિક જાગૃતતાની અવિચળ નિશાની છે. એનો અર્થ એ નથી કે તમે બધું જાણતા થઇ જાવ છો, ફક્ત તમારામાં તમારી આજુબાજુની પ્રત્યેક વસ્તુ માટે એક ઉચ્ચ પ્રકારની સમજણનો વિકાસ થાય છે.